b'\n_START_ARTICLE_\nDeir al-\'Asal al-Fauqa\n_START_SECTION_\nEtimologiia\n_START_PARAGRAPH_\nSegons Palmer, el nom Deir el \xe2\x80\x99Asl vol dir  "el monestir de mel".\n_START_SECTION_\nHist\xc3\xb2ria\n_START_PARAGRAPH_\nEn 1838 hi havia assenyat un Deir el-\'Asl com a lloc "en ru\xc3\xafnes o desert," part de l\'\xc3\xa0rea entre les muntanyes i Gaza, per\xc3\xb2 subjecte a la governaci\xc3\xb3 d\'el-Khulil. En 1883 el Survey of Western Palestine de la Palestine Exploration Fund hi va trobar  "fonaments i munts de pedres, coves, cisternes i una ermita en ru\xc3\xafnes, aparentment, de l\'\xc3\xa8poca bizantina."_NEWLINE_En el cens de Palestina de 1931 la poblaci\xc3\xb3 de la vila, anomenada Kh. Der el Asal el Gharbiya, era comptada amb la de  Dura._NEWLINE_Despr\xc3\xa9s de la Guerra araboisraeliana de 1948 i els acords d\'armistici de 1949, Deir al-\'Asal al-Fauqa va quedar sota un r\xc3\xa8gim d\'ocupaci\xc3\xb3 jordana. Des de la Guerra dels Sis Dies en 1967, Deir al-\'Asal al-Fauqa ha rom\xc3\xa0s sota ocupaci\xc3\xb3 israeliana.  _NEWLINE_En mar\xc3\xa7 de 2013 Yusef a-Shawamreh, un noi de 14 anys de la vila que va anar amb uns altres dos travessant el Mur de Cisjord\xc3\xa0nia prop del poble per recollir gund\xc3\xa8lia en part de la terra de la seva fam\xc3\xadlia a l\'oest de la barrera, va ser assassinat per soldats israelians, estacionats per evitar el pas no autoritzat a trav\xc3\xa9s del Mur. Segons una investigaci\xc3\xb3 de les Forces de Defensa d\'Israel, a-Shawamreh i els seus amics van fer un forat al mur abans de passar. Despr\xc3\xa9s de passar per la tanca, els soldats els van cridar per aturar-se. Quan van intentar escapar, els soldats van disparar cap a la cama d\'a-Shawamreh, per\xc3\xb2 van tocar err\xc3\xb2niament la cintura, causant la seva mort. Per tant, els soldats no van ser processats. B\'Tselem va criticar aquesta decisi\xc3\xb3, al\xc2\xb7legant que a-Shawamreh va ser disparat sense previ av\xc3\xads, i que, en qualsevol cas, la decisi\xc3\xb3 de posar els soldats una emboscada prop de la tanca i disparar als que passaven era il\xc2\xb7legal.'